Kuns groei in Cullinan en Rayton
Wednesday, 24 February 2010 08:34
Die Cullinan kunsvereniging, wat verlede jaar sy ontstaan gesien het, het onlangs Ronel Legemaat as galerybestuurder by Petra Lane in Suidstraat, Rayton aangestel. Hier is 'n uitstalling van 14 lede van die klub oor 'n verskeidenheid van temas.
Volgens Edith Schmidt, voorsitter van die kunsvereniging, vorder verkope fluks. Wat veral aandag trek is die skildery van Edith, 'Cleansing', wat Christus se offer van bloed, water en sweet op 'n doringtak met druppel uitbeeld as die reiniging van die mens.
Lesings oor kunswaardering en kunswaardasies word gereeld gehou en dis opvallend dat die sigbaarheid van die 60 lede van die klub, wat in die omgewing bly, dramaties in die Cullinan en Rayton omgewing toeneem. Vir meer inligting bel Edith by 071-549-5981.